Държавен вестник, бр. 73, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  73
цел, регистрирани по националното законо­
дателство на друга държава членка, могат да 
придобиват огнестрелни оръжия и боеприпаси 
за тях на територията на Република България 
чрез закупуване, по наследство, чрез дарение 
или замяна след получаване на разрешение 
за придобиване, издадено от директора на 
ГДОП на МВР или от оправомощено от него 
длъжностно лице.
(2) Физически и юридически лица, реги­
стрирани като търговци, и юридически лица 
с нестопанска цел, регистрирани по нацио­
налното законодателство на друга държава 
членка, могат да придобиват взривни вещества 
и пиротехнически изделия, с изключение на 
фойерверки от категория 1, на територията 
на Република България чрез закупуване, по 
наследство, чрез дарение или замяна, след 
получаване на разрешение за придобиване, 
издадено от директора на ГДОП на МВР или 
от оправомощено от него длъжностно лице.
(3) Физически лица, пребиваващи на те­
риторията на друга държава членка, могат 
да придобиват на територията на Република 
България само по наследство взривни вещества 
и пиротехнически изделия, с изключение на 
фойерверки от категория 1, след получаване 
на разрешение за придобиване, издадено от 
директора на ГДОП на МВР или от оправо­
мощено от него длъжностно лице.
(4) Директорът на ГДОП на МВР или оп­
равомощено от него длъжностно лице издава 
разрешението по ал. 1 – 3 само след предва­
рително писмено одобрение от съответния 
орган на държавата членка, в която лицето 
е пребиваващо.
Чл. 52. Когато огнестрелно оръжие е придо­
бито като награда, заповедта за награждаване 
замества разрешението за придобиване.
Чл. 53. Не се изисква разрешение за при­
добиване, съхранение и за употреба на фойер­
верки от категория 2 – до 5 кг брутно тегло, 
и от категория 3 – до 10 единични бройки.
Чл. 54. (1) Български граждани, граждани 
на други държави членки, пребиваващи на 
територията на Република България, граждани 
на трета държава, постоянно пребиваващи на 
територията на Република България, физиче­
ски и юридически лица, регистрирани като 
търговци по реда на Търговския закон, и юри­
дически лица с нестопанска цел, регистрирани 
по реда на Закона за юридическите лица с 
нестопанска цел, са длъжни в 14-дневен срок 
след придобиване на газово и сигнално оръ­
жие и/или пневматично оръжие с кинетична 
енергия над 24 джаула да уведомят писмено 
началника на РУ на МВР по местонахождение 
на обекта за съхранение или по постоянния 
адрес на физическото лице.
(2) Когато лицата по ал. 1 са придобили 
оръжие по ал. 1 в друга държава членка, те 
са длъжни в 4-месечен срок след придобива­
нето да уведомят началника на РУ на МВР по 
местонахождението на обекта за съхранение 
или по постоянния адрес на физическото лице.
(3) Когато физическо лице внася и/или 
изнася притежавано от него неогнестрелно 
оръжие и боеприпаси за него, е длъжно да 
го декларира на граничния контролно-про­
пускателен пункт (ГКПП).
(4) Началникът на съответното РУ на МВР 
по местонахождението на обекта за съхране­
ние или по постоянния адрес на физическото 
лице издава удостоверителен документ за 
извършеното уведомление по ал. 1 и 2.
Чл. 55. Лице, което продаде или дари на 
друго лице притежаваното от него газово и 
сигнално оръжие и/или пневматично оръжие 
с кинетична енергия над 24 джаула, или го 
замени, е длъжно в 7-дневен срок от прех­
върлянето да уведоми писмено началника на 
РУ на МВР по местонахождението на обекта 
за съхранение или по постоянния адрес на 
физическото лице.
Чл. 56. (1) Лицето по чл. 50, ал. 1 – 3, 
получило разрешение за придобиване, може 
да съхранява и/или употребява взривните 
вещества и пиротехническите изделия, с 
изключение на фойерверки от категория 1, 
или да съхранява, носи и/или употребява 
огнестрелни оръжия и боеприпаси за тях след 
получаване на разрешение за съответните 
дейности от директора на ГДОП на МВР или 
от оправомощено от него длъжностно лице, 
или от началника на РУ на МВР по место­
нахождението на обекта за съхранение или 
по постоянния адрес на физическото лице.
(2) Лицето по чл. 51, ал. 2 и 3, получило 
разрешение за придобиване, може да съхра­
нява и/или употребява взривни вещества и 
пиротехнически изделия, с изключение на 
фойерверки от категория 1, на територията 
на Република България само с разрешение за 
съответните дейности, издадено от директора 
на ГДОП на МВР или от оправомощено от 
него длъжностно лице. 
(3) Лицето по чл. 51, ал. 1, получило раз­
решение за придобиване, може да съхранява 
и/или носи и употребява огнестрелни оръ­
жия и боеприпаси за тях на територията на 
Република България само с разрешение за 
съответните дейности, издадено от директора 
на ГДОП на МВР или от оправомощено от 
него длъжностно лице, след предварително 
писмено одобрение от съответния компетентен 
орган на държавата членка, в която лицето 
е пребиваващо.
(4) Лицата по ал. 1 – 3 могат да подават 
заявление за издаване на разрешение за 
придобиване, съхранение, носене и употреба 
едновременно или последователно.
(5) В издаденото разрешение могат да се 
записват няколко вида дейности.